En maskeret mand kom omkring klokken 21 søndag aften ind i Rema1000 på Rosenkrantzgade i Thisted. Det skriver TV Midt/Vest. - Med en kniv truede manden en ansat og tvang ham til at udlevere et kontant beløb, siger Jørgen Jensen fra Midt- og Vestjyllands Politi til TV Midt/Vest. Manden beskrives som værende iført sort hætte og mørkt tøj. Han har rundt på en sort taske med sort og grønt tryk. Han havde desuden en meget lys stemme og lokal dialekt. Røveren løb fra stedet i retning mod vest, og politiet vil nu gennemse overvågningsbilleder fra butikken.

Referat:
Rema1000 i Thisted var søndag aften udsat for røveri.